AMR โชว์ฟอร์มแกร่ง! เปิดเทรดวันแรก 8.20 บ. เหนือจอง 19% แวลู่ทะลัก 640.81 ลบ.
AMR โชว์ฟอร์มแกร่ง! เปิดเทรดวันแรก 8.20 บ. เหนือจอง 19% จากราคา IPO ที่ 6.90 บาท โดย ณ เวลา 10.00 น. อยู่ที่ระดับ  7.90 บาท บวก 1 บาท หรือ 14.49% ด้วยมูลค่าซื้อขาย 640.81 ล้านบาท
AMR โชว์ฟอร์มแกร่ง! เปิดเทรดวันแรก 8.20 บ. เหนือจอง 19% จากราคา IPO ที่ 6.90 บาท โดย ณ เวลา 10.00 น. อยู่ที่ระดับ  7.90 บาท บวก 1 บาท หรือ 14.49% ด้วยมูลค่าซื้อขาย 640.81 ล้านบาท
2 ส.ค. 2564

ผู้สื่อข่าวรายงานว่า ราคาหุ้น บริษัท เอเอ็มอาร์ เอเซีย จำกัด (มหาชน) หรือ AMR เปิดเทรดวันแรกที่ระดับ 8.20 บาท เพิ่มขึ้น 18.84% จากราคา IPO ที่ระดับ 6.90 บาท โดย ณ เวลา 10.00 น. อยู่ที่ระดับ  7.90 บาท บวก 1 บาท หรือ 14.49% สูงสุดที่ระดับ 8.35 บาท ต่ำสุดที่ระดับ 7.70 บาท ด้วยมูลค่าการซื้อขาย 640.81 ล้านบาท
โดย บล.ทรีนีตี้ ระบุในบทวิเคราะห์ว่า AMR ก่อตั้งมาแล้ว 22 ปี เชี่ยวชาญงานวิศวกรรมออกแบบและการเชื่อมต่อระบบไอทีโซลูชั่น รวมถึงให้บริการงานดูแลรักษาและซ่อมบำรุงระบบเทคโนโลยีแบบครบวงจร โดยคาดรายได้และกำไรในอนาคตมีการเติบโตอย่างต่อเนื่อง ทั้งนี้คาดอัตราการเติบโตเฉลี่ยของรายได้ปี 2563-2566 (CAGR) ราว 8.3% ต่อปี และกำไรเติบโตเฉลี่ย (CAGR) 7.4% ต่อปี
สำหรับ IPO ครั้งนี้จะช่วยให้สามารถลงทุนในการพัฒนาธุรกิจด้านระบบคมนาคมขนส่งและเมืองอัจฉริยะ ใช้สำหรับการวิจัยและพัฒนาด้านการให้บริการและต่อยอดเทคโนโลยีและเป็นเงินทุนหมุนเวียนในการประกอบธุรกิจ โดยประเมินราคาเป้าหมายปี 2565 เท่ากับ 9.76 บาท อ้างอิงวิธี PE ที่ 26 เท่า ซึ่งเป็นระดับ Conservative ปรับลดจากค่า P/E เฉลี่ยย้อนหลังของบริษัทประกอบธุรกิจใกล้เคียงกันที่จดทะเบียนในตลาดต่างประเทศที่ราว 32 เท่า